Kyllä. Leiriosallistumisen siirto toiselle leiriosallistujalle on mahdollista 1.6.2024 asti. Leiriosallistumisen vaihtamiseen liittyvät ehdot ja ohjeet löydät tästä.  Leiriosallistumisen siirtäjä on itse vastuussa korvaavan osallistujan hankkimisesta ja osallistumismaksun hoitamisesta uuden osallistujan kanssa haluamallaan tavalla. Pääkaupunkiseudun Partiolaiset / Kimaran-leiriorganisaatio ei laskuta uutta osallistujaa tai hyvitä maksua alkuperäiselle osallistujalle. Leiriosallistumisen voi siirtää ainoastaan samaa aikaväliä koskevalle ja saman maksuluokan ilmoittautumiselle. Mikäli leiriosallistumisen siirrossa pois jäävällä osallistujalla on vuonna 2017 tai myöhemmin syntynyt lapsi, voi lapsen osallistumisen peruuttaa ja lapsen osallistumismaksu palautetaan. Mikäli leiriosallistumisen siirrossa uutena tulevalla osallistujalla on vuonna 2017 tai myöhemmin syntynyt lapsi, voi hänet ilmoittaa leirille siirron yhteydessä. Jos et saa siirrettyä osallistumista toiselle, peruutathan osallistumisen ottamalla yhteyttä projektitoimistoon kimara@partio.fi. Osallistumismaksua ei palauteta.